Vaade külale lõunast
**Gamvik** (põhjasaami keeles *Gáŋgaviika*) on kaluriküla Norra põhjaosas Troms og Finnmargi maakonna Gamviki vallas Nordkinni poolsaare idarannikul Barentsi mere ääres.

Aastal 2006 oli asulas umbes 200 elanikku. Gamvik on olnud Norra mandri põhjapoolseim suurem asula (*tettsted*), kuid nüüd on elanike arv alla 200. See on vähenenud kalanduse kokkutõmbumise tõttu.

Traditsiooniselt tegeldi külas kalapüügiga, kuid viimastel kümnenditel on kalapüügist järk-järgult loobutud. Viimane kaluritalu lõpetas tegevuse 2008. Elatutakse turismist harrastuskalameestele, sest tegu on hea kohaga kalapüüdmiseks nii merest kui ka jõgedest Risfjordelvast ja Sandfjordelvast.

1971. aastal avati Gamviki lennuväli, mis oli Gamviki vallas esimene. Pärast Mehamni lennujaama avamist kasutatakse sealset maandumisrada ainult häda korral.

Maanteeühenduse Norra teedevõrguga sai Gamvik, nagu kogu Nordkinni poolsaar, alles 1980ndate lõpus, kui avati maantee fylkesvei 888. Gamviki ühendab Mehamniga kohalik tee nr 263.

Gamvikis asub Gamviki muuseum. See on maailma põhjapoolseim muuseum, kus eksponeeritakse esemeid ja pilte ajaloost, rannakultuurist ja loomastikust. Külas on ka kool ja Gamviki kirik.

Umbes 4 km Gamvikist põhja pool on Norra ja kogu maailma põhjapoolseim maismaatuletorn, 39 m kõrgune Slettnesi tuletorn.

Slettnesi juures on ka Slettnesi looduskaitseala, kus on paljude linnuliikide tähtis pesitsuspaik ning muu hulgas suuruselt teine söödikännikoloonia Norras.

Gamviki lähedal on kõrgendik Varen, kus Teise maailmasõja ajal oli Saksamaa kaitserajatis 130 sakslasega. Taganemisel 1944 lasksid sakslased selle õhku.

Slettnesist lääne pool on Steinvågen, kus asub üks Norra paremini säilinud kivilabürinte.

Gamviki lähedal on maailma põhjapoolseim mandril paiknev laagriplats Camp 71°N.

* Vaade külale küla piiriltVaade külale küla piirilt
* Teabetahvel küla piirilTeabetahvel küla piiril
* Vaade põhjastVaade põhjast
* Küla keskne tänavKüla keskne tänav
* Tänav, mida mööda saab tuletorni juurdeTänav, mida mööda saab tuletorni juurde
* Mälestusmärk hukkunud Gamviki kaluriteleMälestusmärk hukkunud Gamviki kaluritele
* Mälestusmärk hukkunud Gamviki kaluriteleMälestusmärk hukkunud Gamviki kaluritele
* SadamSadam
* SadamSadam
* SadamSadam
* Gamviki koolGamviki kool
* Gamviki koolGamviki kool
* Tehismuruga mänguplats kooli juuresTehismuruga mänguplats kooli juures
* Mängunurk kooli juures. Taamal paistab Vareni kõrgendiku militaarrajatisMängunurk kooli juures. Taamal paistab Vareni kõrgendiku militaarrajatis
* MuuseumMuuseum
* MuuseumMuuseum
* KülalismajaKülalismaja
* Meteojaam. Paikneb Slettnesi looduskaitseala territooriumilMeteojaam. Paikneb Slettnesi looduskaitseala territooriumil
* Laagriplats Camp 71°NLaagriplats Camp 71°N
* Teise maailmasõja aegsed sakslaste kaitserajatised Vareni kõrgendikulTeise maailmasõja aegsed sakslaste kaitserajatised Vareni kõrgendikul
* Teise maailmasõja aegsed sakslaste kaitserajatised Vareni kõrgendikulTeise maailmasõja aegsed sakslaste kaitserajatised Vareni kõrgendikul
* Teise maailmasõja aegsed sakslaste kaitserajatised Vareni kõrgendikulTeise maailmasõja aegsed sakslaste kaitserajatised Vareni kõrgendikul
* Vaade küla piirilt Mehamni suunasVaade küla piirilt Mehamni suunas
* Talvisel ajal reguleeritakse maanteeliiklust Gamviki ja Mehamni vahel tõkkepuudegaTalvisel ajal reguleeritakse maanteeliiklust Gamviki ja Mehamni vahel tõkkepuudega

Viited
------

1. ↑  Norske Store Leksikon

Välislingid
-----------

|  |  |
| --- | --- |
|  | Vikisõnastiku artikkel: **Gamvik** |

* Gamviki muuseum
* Saksamaa sõjategevuse jäljed
* Video Gamvikist YouTube's